**Polinksnio *dėka* vartojimas**

Svarbu įsidėmėti tai, kad šis polinksnis ***dėka***vartojamas tik kalbant apie žmogų, pvz., *tėvų dėka baigė mokslus.* Taip pat dėka galima vartoti ir kaip prielinksnį, pvz., *dėka statybininkų mokykla pastatyta laiku.* Visais kitais atvejais, dažniausiai veiksmo priežasčiai ir būdui nusakyti, dėka nevartotina, pvz.: Pasiūlymo įgyvendinimo dėka (taisoma *Įgyvendinus pasiūlymą*) darbas palengvėjo; Didelių pastangų dėka (taisoma *Didelėmis pastangomis; Labai stengdamiesi*) darbą baigėme laiku. Kai kalbama apie blogą baigtį arba nepalankią būseną, priežasčiai reikšti polinksnis dėka keičiamas taip: Jo dėka (taisoma *Per jį; Dėl jo*) nukentėjau; Tavo dėka (taisoma *Per tave*) esu nelaiminga; Rūkymo dėka (taisoma *Rūkydami*) jaunuoliai gadina sau sveikatą; Medžiagų dėka (taisoma *dėl aktyviųjų medžiagų*), bet gyviau sakyti: *Kremas lengvai įsigeria į odą, nes jame yra aktyviųjų medžiagų.*

(daugiau žr. <http://www.vlkk.lt/konsultacijos/683-deka-del>)